Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 15 A helyi önkormányzatokról szóló 1990. évi LXV. törvény 8. § (1) bekezdés, Nektv. 42. § (4) bekezdés.
Paragraph Index: 1765

b) a közhatalmat gyakorló állami és helyi önkormányzati szervekben, továbbá a kisebbségi önkormányzati szervekben való kisebbségi képviselethez és mindezek szervezeti, személyi és anyagi feltételeinek biztosításához kapcsolódó ügy. 19 47. § (4) bekezdése és a 49/A. § (1) bekezdése. Másrészt a kisebbség országos önkormányzatának megkeresésére az intézményt fenntartó helyi önkormányzat köteles átadni a kizárólag kisebbségi kulturális feladatot ellátó, illetve az érintett kisebbség kulturális igényeit kielégítõ kulturális intézmény fenntartói jogát. Ebbõl több következtetés vonható le. Mindenekelõtt megállapítható, hogy a fenntartói jog kötelezõ átadására csak erõsen behatárolt, szûk körben kerülhet sor, és arra – fõszabályként – a fakultatív jelleg az irányadó.20 Megállapítható az is, hogy a törvény a települési kisebbségi önkormányzat javára még szûk körben sem biztosít olyan lehetõséget, amikor az intézmény fenntartói jogának átadása a települési önkormányzat részérõl kötelezõ lenne. A kisebbségi önkormányzatok intézményfenntartóvá válásának több – egymással összefüggõ, illetõleg egymástól függetlenül létezõ – feltétele van. Ezek közül a feltételek közül kell kiemelni az államnak azt a feladatát, amely a kisebbségek anyanyelvû és anyanyelvi oktatására (az anyanyelvû pedagógusok képzésének, továbbképzésének biztosítására) vonatkozik.21 Ide tartozik természetesen az államnak az a kötelezettsége is, hogy támogassa a kisebbségek anya-, illetve nyelvországából érkezõ oktatók magyarországi vendégtanári alkalmazását, a kisebbségi oktatáshoz a tankönyvek megjelentetését, a taneszközök elõállítását is.22 A támogatási rendszer feltétele az, hogy az átvevõ kisebbségi önkormányzat a helyi önkormányzatokkal azonos jogcímen és feltételekkel igényelhesse a hozzájárulásokat és támogatásokat, illetve részt vehessen minden olyan pályázaton, amelyet a helyi önkormányzatok részére írnak ki. A rendszerrel szemben továbbá elvárásként fogalmazható meg, hogy az intézményfenntartásra vállalkozó kisebbségi önkormányzatok igényelhessék az ún. „fenntartói kiegészítõ támogatást” és az új intézményt alapító országos önkormányzatok a kiegészítõ támogatás mellett pályázati úton elérhetõ többlet-költségvetési támogatási igényüket is érvényesíthessék.23 (Tudomásunk szerint – e támogató szabályoknak köszönhetõen – az országos önkormányzatok kb. 30 intézményt tartanak fenn.) Az 1826 települési kisebbségi önkormányzat24 által fenntartott intézményrõl viszont még hozzávetõleges adatunk sincs, de vélhetõleg 30-nál kevesebb az ilyen közoktatási és közmûvelõdési intézmények száma.25 Ennek különbözõ okai vannak, mindenekelõtt az érdemel említést, hogy a helyi kisebbségi önkormányzat akkor válhat intézményfenntartóvá, ha maga alapít ilyet, azzal, hogy amennyiben van a településen olyan közoktatási intézmény, amely a kisebbségi közoktatási feladatot is elláthatná, akkor kiegészítõ mûködési támogatásra nem számíthat – miközben saját bevételei nincsenek. Ezen túl megállapítható, hogy a helyi kisebbségi önkormányzat akkor (és csak akkor) válhat intézményfenntartóvá, ha a települési önkormányzattal közoktatási megállapodást köt. 26 A közoktatási megállapodás megkötésének feltétele a települési önkormányzat hozzájárulása, valamint az óvodaszék, iskolaszék, kollégiumi szék, ennek hiányában a szülõi szervezet (közösség) és az iskolai, illetve kollégiumi diákönkormányzat egyetértése. A NEKH által összeállított, a 2003/2004. tanévre vonatkozó adatsor alapján elmondható, hogy 361 óvodában nemzetiségi nyelvû nevelés, 418 általános iskolában nemzetiségi nevelés-oktatás is folyt. Jelenleg nemzetiségi középfokú oktatást 32 középfokú intézmény biztosít. A legutóbbi felmérés szerint 11 926 gyermek részesül cigány kulturális nevelésben is az óvodában, 207 iskolában pedig cigány kisebbségi program szerint is oktatnak 27 250 tanulót. A cigány kisebbségi oktatás megjelenik 18 középfokú intézményben is, összesen 1981 tanuló részvételével. Ha ehhez hozzátesszük azt, hogy a 2003/2004. tanévben 135 települési önkormányzat kért 140 közoktatási intézményre kisebbségi kiegészítõ fenntartói támogatást, akkor egészen nyilvánvalóvá válik, hogy bár a kisebbségi kulturális autonómia fogalmilag elképzelhetetlen kisebbségi önkormányzatok által fenntartott nevelési-oktatási és kulturális intézmények nélkül, a kisebbségi nevelést-oktatást is ellátó intézmények döntõ többségének a fenntartói nem a kisebbségi, hanem a települési önkormányzatok. 2006/162/II. szám 20 Sõt, ilyen esetekre a Nektv. 47. § (5) bekezdése azt is elõírja, hogy a fenntartó helyi önkormányzat a döntéséhez köteles beszerezni az óvodaszék, iskolaszék, kollégiumi szék, ennek hiányában a szülõi szervezet (közösség) és az iskolai, illetve kollégiumi diákönkormányzat egyetértését is. 21 Nektv. 46. § (2) bekezdés, 46. § (4) bekezdés. 22 Nektv. 50. § (1). 23 Kotv. 121. § (1) bekezdés 27. pont. 24 2002-ben mindösszesen 1314 településen 1853 kisebbségi önkormányzat jött létre, ebbõl 11 önkormányzat volt fõvárosi szintû, 203 fõvárosi kerületben, 1639 pedig községekben és városokban jött létre. 2005. február 1-jére a mûködõ önkormányzatok száma 1826-ra csökkent. 25 A Közoktatási Információs Iroda honlapja szerint ezek száma mindössze 8. (http://www.kir.hu) 26 Egy 2002-ben folytatott vizsgálatunk során az 52 megkeresett települési önkormányzatból mindössze hárman válaszoltak úgy, hogy készek lennének átadni az intézményfenntartói jogokat a kisebbségi önkormányzatnak. Általánosságban tehát kijelenthetõ, hogy: – a kulturális autonómia, a kulturális önrendelkezés csak korlátozottan, közvetetten, a kisebbségi önkormányzatokat megilletõ együttdöntési jogokon keresztül valósulhat meg, – sem a minden jogalanyt elvi szinten megilletõ intézményfenntartói jog biztosítása, de még a kisebbségi önkormányzatoknak juttatott, egyes az alapításhoz, a fenntartáshoz, az átvételhez fûzõdõ kedvezmények sem jelentenek megfelelõ alapot a kisebbségi kulturális autonómia közvetlen, döntési jogot biztosító „intézményesüléséhez”.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes